Perry Como

Perry Como (18 Mèi 1912 – 12 Mèi 2001) panèka panyanyi Amèrika sè aropa'aghi bâgiyân dâri ghâlimpo' panyanyi è awwâl taon 1940-an.  Salèrana lahèr è Canonsburg, Pennsylvania, Amèrika Serikat. Sabellun èkennal mènangka Perry Como,salèrana andi' nyama lahèr èngghi panèka Pierino Ronald Como.

 Ka'odi'an Awwal 
Perry Como lahèr è tangghâl 18 Mèi 1912, è Canonsburg, Pennsylvania.  Salèrana sala sèttong dâri 13 ana'na Pietro bân Lucia Travaglini Como. Orèng towana panèka orèng imigran dâri wilayâ Abruzzi è Italia sè maso' ka Amèrika Serikat. 

Perry molaè alako è omorra 10 taon, lakona èngghi panèka asapowan è toko cokor Steve Fragapane kalabân gâji 50 sèn saminggu. Dâri dissa, salèrana ajhâr carana ngângsè silèt ban sikat sabun. È bâkto omor 14 taon, èpon andi' toko ghuntèng obu' dhibi'. Palaghânna panèka orèng tambhâng. Perry jhughân ollè pèssè tamba'an è ahèr minggu kalabân anyanyi ghâbây cabang lokal Sons of Italy bân organisasi satarètanan laènna.

Maskè kabâdâ'ân èkonomi Pietro Como—ramana Perry— cè' pas-passâni, èpon ghi' bisa mabiayaè palajhâran musik ghâbây na'ana'na. Perry ajhâr organ bân tarompèt bariton. Perry jhughân amaèn sareng band-band jhâlânan Italia sè omom è Washington County. Perry jhughân bisa maca musik, ta' akadhi kabânnya'an panyanyi è jhâmanna.

 Karir 
Perry katemmo sareng Freddie Carlone è taon 1932. Freddie bân tan-taretanna—Tony bân Frank—andi' band sè amaèn è klub-klub è Cleveland. Tello' satarètanan ghâpanèka senneng ka cara nyanyi'anna Perry bân madhâddhi'aghi Perry mènangka panyanyi otama è band-na. 

 Sombher